ddrg/super_eurlex huggingface dataset:
Sklep Sveta

z dne 22. decembra 2003

o začasni uporabi dvostranskega Sporazuma med Evropsko skupnostjo in Republiko Belorusijo o trgovini s tekstilnimi izdelki

(2003/915/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133, v zvezi s členom 300(2), prvi stavek Pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Skupnosti s pogajanji uskladila dvostranski sporazum za enoletno podaljšanje obstoječega dvostranskega Sporazuma in protokolov o trgovini s tekstilnimi izdelki z Republiko Belorusijo, s količinskimi omejitvami, prilagojenimi zaradi upoštevanja letnih stopenj rasti in širitve Evropske unije.

(2) Ob upoštevanju njihove morebitne poznejše sklenitve je treba dvostranski Sporazum podpisati v imenu Skupnosti.

(3) Dvostranski sporazum je treba uporabljati začasno od 1. januarja 2004 do dokončanja postopkov, potrebnih za njihovo sklenitev, pod pogojem vzajemne začasne uporabe s strani Republike Belorusije –

SKLENIL:

Člen 1

Ob upoštevanju možne sklenitve ob poznejšem datumu je predsednik Sveta pooblaščen, da določi osebe, ki bodo pooblaščene, da v imenu Evropske skupnosti podpišejo Sporazum v obliki izmenjave pisem med Evropsko skupnostjo in Republiko Belorusijo o spremembi Sporazuma med Evropsko skupnostjo in Republiko Belorusijo o trgovini s tekstilnimi izdelki, parafiran v Bruslju dne 1. aprila 1993, kakor je bil nazadnje spremenjen s Sporazumom v obliki izmenjave pisem, parafiranim dne 11. novembra 1999 ("dvostranski Sporazum").

Člen 2

Dvostranski sporazum je treba uporabljati začasno od 1. januarja 2004 do njegove uradne sklenitve in pod pogojem vzajemne začasne uporabe dvostranskega Sporazuma s strani Republike Belorusije [1].

Besedilo dvostranskega Sporazuma je priloženo k temu sklepu.

Člen 3

1. Če Belorusija ne izpolni svojih obveznosti iz odstavka 2.5 dvostranskega Sporazuma, se bo kvota za leto 2004 zmanjšala na ravni, ki so veljale v letu 2003.

2. Sklep o izvajanju odstavka 1 se sprejme v skladu s postopki iz člena 17 Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav [2].

Člen 4

Ta sklep se objavi v Uradnem listu Evropske unije.

Ta sklep začne veljati z dnem objave v Uradnem listu Evropske unije.

V Bruslju, 22. decembra 2003

Za Svet

Predsednik

G. Alemanno

[1] Datum začetka začasne uporabe bo objavljen v Uradnem listu Evropske unije, serija C.

[2] UL L 275, 08.11.1993, str. 1. Uredba, kakor je nazadnje spremenjena z Uredbo (ES) št. 138/2003 (UL L 23, 28.1.2003, str. 1).

--------------------------------------------------
Sklep Evropske centralne banke

z dne 18. decembra 2003

o spremembi člena 1(F) Sklepa ECB/2001/16 z dne 6. decembra 2001 o razporeditvi denarnega prihodka nacionalnih centralnih bank sodelujočih držav članic za poslovno leto 2002

(ECB/2003/22)

(2004/48/ES)

SVET EVROPSKE CENTRALNE BANKE JE -

ob upoštevanju Statuta Evropskega sistema centralnih bank in Evropske centralne banke ter zlasti člena 32 Statuta,

ob upoštevanju Sklepa ECB/2001/16 z dne 6. decembra 2001 o razporeditvi denarnega prihodka nacionalnih centralnih bank sodelujočih držav članic za poslovno leto 2002 [1],

ob upoštevanju naslednjega:

(1) Člen 1(f) Sklepa ECB/2001/16 opredeljuje "ključ vpisanega kapitala" s sklicevanjem na Sklep ECB/1998/13 z dne 1. decembra 1998 o odstotnih deležih nacionalnih centralnih bank v ključu za vpis kapitala Evropske centralne banke [2].

(2) Sklep ECB/2003/17 z dne 18. decembra 2003 o odstotnih deležih nacionalnih centralnih bank v ključu za vpis kapitala Evropske centralne banke [3] razveljavlja Sklep ECB/1998/13 z veljavnostjo od 1. januarja 2004 dalje in določa nove ponderje za nacionalne centralne banke (NCB) v ključu za vpis kapitala Evropske centralne banke (ECB) (v nadaljevanju: ponderji v kapitalskem ključu).

(3) Člen 1(f) Sklepa ECB/2001/16 je treba ustrezno spremeniti, da se lahko razporedi denarni prihodek NCB držav članic, ki so uvedle euro, iz poslovnega leta 2004. Ta sprememba bi morala uvesti splošno opredelitev izraza "ključ vpisanega kapitala" v izogib prihodnjim spremembam Sklepa ECB/2001/16 ob vsakokratni uskladitvi kapitalskega ključa ECB.

(4) Da se doseže skladnost med prihodkom ECB, ustvarjenim v prvem četrtletju prvega leta, glede na katerega se opravi vsakokratna petletna uskladitev, in prihodkom ECB, razdeljenim ob koncu tega četrtletja, je treba odstopiti od prvega pododstavka člena 2(1) Sklepa ECB/2001/16, s čimer se zagotovi, da je tudi ustvarjeni prihodek v januarju v tem četrtletju izračunan na podlagi novih ponderjev v kapitalskem ključu -

SKLENIL:

Člen 1

Spremembe Sklepa ECB/2001/16

Sklep ECB/2001/16 se spremeni, kot sledi:

1. Člen 1(f) se nadomesti z naslednjim:

"(f) "ključ vpisanega kapitala" pomeni deleže NCB (izražene v odstotkih) v vpisanem kapitalu ECB, ki izhajajo iz uporabe ponderjev v ključu iz člena 29.1 Statuta za posamezno NCB in kot veljajo v ustreznem poslovnem letu."

2. Členu 2(1) se doda naslednji pododstavek:

"Saldi znotraj Eurosistema iz naslova eurobankovcev v obtoku za obdobje od 1. januarja do 31. januarja prvega leta, glede na katerega se opravi vsakokratna petletna uskladitev v skladu s členom 29.3 Statuta, se izračunajo na podlagi usklajenega ključa vpisanega kapitala, ki se uporabi na salde iz naslova skupne količine eurobankovcev v obtoku na dan 31. december predhodnega leta."

Člen 2

Končne določbe

1. Ta sklep začne veljati 1. januarja 2004.

2. Ta sklep se objavi v Uradnem listu Evropske unije.

V Frankfurtu na Majni, 18. decembra 2003

Za Svet ECB

Jean-Claude Trichet

[1] UL L 337, 20.12.2001, str. 55.

[2] UL L 125, 19.5.1999, str. 33.

[3] UL L 9, 15.1.2004, str. 27.

--------------------------------------------------
Sklep Sveta

z dne 22. septembra 2003

o sklenitvi Sporazuma o podaljšanju Sporazuma o znanstvenem in tehnološkem sodelovanju med Evropsko skupnostjo in Ukrajino

(2003/737/ES)

SVET EVROPSKE UNIJE JE -

ob upoštevanju Pogodbe o ustanovitvi Evropske skupnosti, zlasti drugega pododstavka člena 170 v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Sporazum o sodelovanju v znanosti in tehnologiji med Evropsko skupnostjo in Ukrajino je bil podpisan v Kopenhagnu 4. julija 2002.

(2) Člen 12(b) Sporazuma določa, da se sporazum sklene za začetno obdobje, ki se izteče 31. decembra 2002, pogodbenici pa ga lahko sporazumno podaljšata za nadaljnjih pet let.

(3) S pismom z dne 15. oktobra 2002 je Ministrstvo za zunanje zadeve Ukrajine zaprosilo za podaljšanje omenjenega sporazuma za nadaljnjih pet let. Pogodbenici Sporazuma menita, da je hitro podaljšanje tega sporazuma v njunem skupnem interesu.

(4) Vsebina podaljšanega Sporazuma bo enaka vsebini Sporazuma, ki je prenehal veljati.

(5) Sporazum o podaljšanju Sporazuma o znanstvenem in tehnološkem sodelovanju med Evropsko gospodarsko skupnostjo in Ukrajino je treba odobriti v imenu Skupnosti -

SKLENIL:

Člen 1

V imenu Skupnosti se odobri Sporazum o podaljšanju Sporazuma o znanstvenem in tehnološkem sodelovanju med Evropsko skupnostjo in Ukrajino.

Besedilo Sporazuma je priloženo k temu sklepu.

Člen 2

Predsednik Sveta se pooblasti, da imenuje osebo, pooblaščeno za podpis Sporazuma, s čimer izrazi privolitev Skupnosti, da jo Sporazum zavezuje.

V Bruslju, 22. septembra 2003

Za Svet

Predsednik

F. Frattini

[1] Mnenje Evropskega parlamenta z dne 1. julija 2003 (še neobjavljeno v Uradnem listu).
Sklep Sveta 2003/663/SZVP

z dne 10. decembra 2002

o sklenitvi sporazumov med Evropsko unijo in Bolgarijo, Ciprom, Češko republiko, Estonijo, Madžarsko, Islandijo, Latvijo, Litvo, Norveško, Romunijo, Slovaško, Slovenijo, Švico, Turčijo in Ukrajino o sodelovanju teh držav v Policijski misiji Evropske unije (EUPM) v Bosni in Hercegovini

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 24 te pogodbe,

ob upoštevanju priporočila predsedstva,

ob upoštevanju naslednjega:

(1) 11. marca 2002 je Svet sprejel Skupni ukrep 2002/210/SZVP o Policijski misiji Evropske unije [1].

(2) Člen 8(3) tega Skupnega ukrepa predvideva, da bodo podrobnosti v zvezi s sodelovanjem tretjih držav v EUPM urejene s sporazumi v skladu s členom 24 Pogodbe o Evropski uniji.

(3) Po Sklepu Sveta 14. oktobra 2002, ki predsedstvu dovoljuje začetek pogajanj, je predsedstvo po pogajanjih z Bolgarijo, Ciprom, Češko republiko, Estonijo, Madžarsko, Islandijo, Latvijo, Litvo, Norveško, Romunijo, Slovaško, Slovenijo, Švico, Turčijo in Ukrajino pripravilo sporazume o sodelovanju teh držav v EUPM.

(4) Te sporazume bi bilo treba odobriti -

SKLENIL:

Člen 1

S tem sklepom se v imenu Evropske unije odobrijo Sporazumi med Evropsko unijo in Bolgarijo, Ciprom, Češko republiko, Estonijo, Madžarsko, Islandijo, Latvijo, Litvo, Norveško, Romunijo, Slovaško, Slovenijo, Švico, Turčijo in Ukrajino o sodelovanju teh držav v Policijski misiji Evropske unije (EUPM) v Bosni in Hercegovini.

Besedila sporazumov so priložena temu sklepu.

Člen 2

Predsednik Sveta je s tem sklepom pooblaščen za imenovanje oseb, pristojnih za podpis sporazumov, ki bodo zavezovali Evropsko unijo.

Člen 3

Ta sklep se objavi v Uradnem listu Evropske unije.

Člen 4

Ta sklep začne veljati z dnem objave.

V Bruslju, 10. decembra 2002

Za Svet

Predsednik

P. S. Møller

[1] UL L 70, 13.3.2002, str. 1.

--------------------------------------------------
Sklep Sveta

z dne 16. junija 2003

o sklenitvi Sporazuma v obliki izmenjave pisem med Evropsko skupnostjo in Kraljevino Norveško o dodatnih trgovinskih preferencialih za kmetijske proizvode na podlagi člena 19 Sporazuma o evropskem gospodarskem prostoru

(2003/465/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 113 Pogodbe v zvezi s prvim stavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Člen 19 Sporazuma o evropskem gospodarskem prostoru (EGP) predvideva, da se pogodbenice zavežejo, da si bodo še naprej prizadevale za dosego postopne liberalizacije medsebojne trgovine s kmetijskimi proizvodi.

(2) Kraljevina Norveška in Evropska skupnost sta leta 2002 opravili dvostranska trgovinska pogajanja o kmetijstvu na podlagi člena 19 Sporazuma o evropskem gospodarskem prostoru, ki so se zadovoljivo končala 18. decembra 2002.

(3) Zadevni sporazum v obliki izmenjave pisem je treba odobriti –

SKLENIL:

Člen 1

S tem sklepom se v imenu Skupnosti odobri Sporazum v obliki izmenjave pisem med Evropsko skupnostjo in Kraljevino Norveško o dodatnih trgovinskih preferencialih za kmetijske proizvode na podlagi člena 19 Sporazuma o evropskem gospodarskem prostoru.

Besedilo Sporazuma je priloženo k temu sklepu.

Člen 2

Predsednik Sveta je pooblaščen, da imenuje pooblaščenca(-e) za podpis Sporazuma v imenu Skupnosti.

V Luxembourgu, 16. junija 2003

Za Svet

Predsednik

G. Papandreou

--------------------------------------------------
Sklep Sveta

z dne 17. marca 2003

o sklenitvi Sporazuma v obliki izmenjave pisem med Evropsko skupnostjo in Socialistično republiko Vietnam o spremembi memoranduma o soglasju med Evropsko skupnostjo in Vlado Vietnama o preprečevanju goljufij v trgovini z obutvenimi izdelki

(2003/360/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 Pogodbe v povezavi s prvim stavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Skupnosti s pogajanji s Socialistično republiko Vietnam sklenila dvostranski sporazum v obliki izmenjave pisem o spremembi memoranduma o soglasju med Evropsko skupnostjo in Vlado Vietnama o preprečevanju goljufij v trgovini z obutvenimi izdelki [1], parafiranega 4. avgusta 1999 in začasno veljavnega od 1. januarja 2000.

(2) Sporazum v obliki izmenjave pisem bi se moral odobriti v imenu Skupnosti –

SKLENIL:

Edini člen

Sporazum v obliki izmenjave pisem med Evropsko skupnostjo in Vietnamom o spremembi memoranduma o soglasju med Evropsko skupnostjo in Vlado Vietnama o preprečevanju goljufij v trgovini z obutvenimi izdelki se odobri v imenu Skupnosti.

Besedilo sporazuma je priloženo temu sklepu.

V Bruslju, 17. marca 2003

Za Svet

Predsednik

G. Drys

[1] UL L 1, 4.1.2000, str. 13.

--------------------------------------------------
Odločba Komisije

z dne 3. aprila 2003

o spremembi Odločbe 93/231/EGS o pooblastitvi nekaterih držav članic, da za trženje semenskega krompirja na njihovem celotnem ozemlju ali le na delu njihovega ozemlja, uporabljajo strožja merila glede nekaterih bolezni, kot so določena v prilogah I in II k Direktivi Sveta 66/403/EGS

(notificirano pod dokumentarno številko K(2003) 1057)

(Besedilo velja za EGP)

(2003/242/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 2002/56/ES z dne 13. junija 2002 o trženju semenskega krompirja [1], kakor je bila spremenjena z Direktivo 2003/66/ES [2], in zlasti člena 17(2) Direktive,

ob upoštevanju naslednjega:

(1) Odločba Komisije 93/231/ES [3], kakor je bila nazadnje spremenjena z Odločbo 96/332/ES [4], je nekatere države članice pooblastila, da v naštetih regijah omejijo trženje semenskega krompirja na osnovni semenski krompir določenih stopenj Skupnosti.

(2) Spremembe v upravni strukturi nekaterih regij na Finskem zahtevajo, da se spremeni vpis, ki se v navedeni odločbi nanaša na Finsko.

(3) Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –

SPREJELA NASLEDNJO ODLOČBO:

Člen 1

Priloga k Odločbi 93/231/EGS se spremeni v skladu s Prilogo k tej odločbi.

Člen 2

Ta odločba je naslovljena na države članice.

V Bruslju, 3. aprila 2003

Za Komisijo

David Byrne

Član Komisije

[1] UL L 193, 20.7.2002, str. 60; Direktiva, ki je razveljavila in nadomestila Direktivo 66/403/EGS.

[2] UL L 25, 30.1.2003, str. 42.

[3] UL L 106, 30.4.1993, str. 11.

[4] UL L 127, 25.5.1996, str. 31.

--------------------------------------------------

PRILOGA

V Prilogi k Odločbi 93/231/EGS se pri vpisu, ki se nanaša na Finsko, besedilo v stolpcu 2 nadomesti z naslednjim:

"Občini Liminka in Tyrnävä."

--------------------------------------------------
Sklep Sveta

z dne 19. decembra 2002

o odobritvi Rotterdamske konvencije o postopku soglasja po predhodnem obveščanju za določene nevarne kemikalije in pesticide v mednarodni trgovini v imenu Skupnosti

(2003/106/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 175(1) v povezavi s prvim stavkom prvega odstavka člena 300(2) ter prvim pododstavkom člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Komisija je v imenu Skupnosti sodelovala pri pogajanjih za sklenitev Rotterdamske konvencije o postopku soglasja po predhodnem obveščanju za določene nevarne kemikalije in pesticide v mednarodni trgovini, v skladu s pogajalskim mandatom, ki ji ga je podelil Svet.

(2) Po zaključku pogajanj je bila Konvencija podpisana v imenu Skupnosti v Rotterdamu dne 11. septembra 1998.

(3) Konvencija je pomemben korak k izboljšanju mednarodnega urejanja trgovine z določenimi nevarnimi kemikalijami in pesticidi, z namenom varovanja zdravja ljudi in okolja pred morebitno škodo in spodbujanju okolju varne uporabe takšnih snovi.

(4) Konvencija je odprta za ratifikacijo, sprejetje ali odobritev s strani držav in organizacij za regionalno gospodarsko povezovanje.

(5) Po pogojih Konvencije mora organizacija za regionalno gospodarsko povezovanje v svoji listini o ratifikaciji, sprejetju, odobritvi ali pristopu navesti obseg svoje pristojnosti glede zadev, ki jih ureja ta konvencija.

(6) 28. januarja 2003 je bila sprejeta Uredba (ES) št. 304/2003 Evropskega parlamenta in Sveta o izvozu in uvozu nevarnih kemikalij [3].

(7) Zaradi tega lahko Skupnost odobri Konvencijo –

SKLENIL:

Člen 1

S tem sklepom je Rotterdamska konvencija o postopku soglasja po predhodnem obveščanju za določene nevarne kemikalije in pesticide v mednarodni trgovini, podpisana 11. septembra 1998, odobrena v imenu Evropske skupnosti.

Besedilo Konvencije je navedeno v Prilogi A k temu sklepu.

Člen 2

1. Predsednik Sveta je pooblaščen, da imenuje osebo ali osebe, pooblaščene za deponiranje listine o odobritvi v imenu Skupnosti v skladu s členom 25(1) Konvencije pri Generalnem sekretarju Združenih narodov.

2. Oseba ali osebe, pooblaščene za deponiranje listine o odobritvi, sočasno deponira izjavo o pristojnosti, ki je navedena v Prilogi B k temu sklepu, v skladu s členom 25(3) Konvencije.

V Bruslju, 19. decembra 2002

Za Svet

Predsednik

L. Espersen

[1] UL C 126 E, 28.5.2002, str. 274.

[2] Mnenje z dne 24. oktobra 2002 (še ni objavljeno v Uradnem listu).

[3] UL L 63, 6.3.2003, str. 1.

--------------------------------------------------
Odločba Komisije

z dne 10. marca 2003

o spremembi Odločbe 1999/466/ES o določitvi čred govedi, uradno prostih bruceloze, v nekaterih državah članicah ali območjih držav članic

(notificirano pod dokumentarno številko K(2003) 731)

(Besedilo velja za EGP)

(2003/164/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti [1], kakor je bila nazadnje spremenjena z Uredbo Komisije (ES) št. 1226/2002 [2], in zlasti Priloge A(II)(7) Direktive,

ob upoštevanju naslednjega:

(1) Italija je predložila Komisiji dokumentacijo, iz katere je razvidno upoštevanje vseh pogojev, predvidenih v Prilogi A(II)(7) k Direktivi 64/432/EGS, in zlasti da je, izračunano na 31. december vsakega leta, več kot 99,8 % govejih čred v regiji Emilia-Romagna uradno prostih goveje bruceloze najmanj zaporednih zadnjih pet let ter da je vsako govedo označeno v skladu z zakonodajo Skupnosti.

(2) Ta regija se torej uradno razglasi za bruceloze prosto v skladu z Direktivo 64/432/EGS.

(3) Odločba Komisije 1999/466/ES [3], kakor je bila nazadnje spremenjena z Odločbo 2002/588/ES [4], se torej spremeni v skladu s tem.

(4) Ukrepi, predvideni v tej odločbi, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Priloga II k Odločbi 1999/466/ES se nadomesti z besedilom v Prilogi k tej odločbi.

Člen 2

Ta odločba je naslovljena na države članice.

V Bruslju, 10. marca 2003

Za Komisijo

David Byrne

Član Komisije

[1] UL 121, 29.7.1964, str. 1977/64.

[2] UL L 179, 9.7.2002, str. 13.

[3] UL L 181, 16.7.1999, str. 34.

[4] UL L 187, 16.7.2002, str. 52.

--------------------------------------------------

PRILOGA

PRILOGA II

OBMOČJA DRŽAV ČLANIC, KI SO RAZGLAŠENA ZA URADNO PROSTE GOVEJE BRUCELOZE

Velika Britanija (Združeno kraljestvo)

Provinca Bolzano (Italija)

Regija Emilia Romagna (Italija)

Otoki Pico, Graciosa, Flores in Corvo (Avtonomna regija Azori, Portugalska).

--------------------------------------------------
(3)

CEN (Evropski odbor za standardizacijo) in ETSI (Evropski inštitut za telekomunikacijske standarde) v okviru EESSI (Evropska pobuda za standardizacijo elektronskega podpisa) predstavljata odprto, vključujočo in prožno evropsko platformo za oblikovanje konsenza, s katerim podpirata razvoj informacijske družbe v Evropi. Na podlagi zahtev iz prilog Direktive 1999/93/ES so razvili standarde za opremo za elektronsko podpisovanje (dogovor delavnice CWA-CEN in tehnične specifikacije ETSI TS-ETSI).
Odločba Komisije

z dne 22. oktobra 2002

o spremembi Odločbe 2000/672/ES o posebnih pogojih za uvoz ribiških proizvodov s poreklom iz Venezuele

(notificirano pod dokumentarno številko K(2002) 3902)

(Besedilo velja za EGP)

(2002/833/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo 97/79/ES [2], in zlasti člena 11(5) Direktive,

ob upoštevanju naslednjega:

(1) Odločba Komisije 2000/672/ES z dne 20. oktobra 2000 o posebnih pogojih za uvoz ribiških proizvodov s poreklom iz Venezuele [3] določa, da je "Servicio Autonomo de Recursos Pesqueros (SARPA) pri Ministerio de Agricultura y Cria" pristojni organ Venezuele za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS.

(2) Po prestrukturiranju uprave Venezuele je pristojni organ za izdajanje zdravstvenega spričevala za ribiške proizvode zdaj "Instituto Nacional de la Pesca y Acuacultura (INAPESCA)". Ta novi organ je sposoben za učinkovito preverjanje uporabe veljavnih predpisov.

(3) Zato je treba Odločbo 2000/672/ES ustrezno spremeniti.

(4) Ukrepi, predvideni s to odločbo, so v skladu z mnenjem Stalni odbor za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Odločba 2000/672/ES se spremeni:

1. Člen 1 se nadomesti z naslednjim besedilom:

"Člen 1

"Instituto Nacional de la Pesca y Acuacultura (INAPESCA)" je pristojni organ Venezuele za preverjanje in potrjevanje ustreznosti ribiških proizvodov in proizvodov iz ribogojstva z zahtevami Direktive 91/493/EGS."

2. V členu 3 se odstavek 2 nadomesti z naslednjim besedilom:

"2. Spričevala morajo vsebovati ime, položaj in podpis predstavnika Inapesca ter njegov uradni žig v barvi, ki se razlikuje od barve drugih zaznamkov."

3. Priloga A se nadomesti s Prilogo k tej odločbi.

Člen 2

Ta odločba se uporablja od 7. decembra 2002.

Člen 3

Ta odločba je naslovljena na države članice.

V Bruslju, 22. oktobra 2002

Za Komisijo

David Byrne

Član Komisije

[1] UL L 268, 24.9.1991, str. 15.

[2] UL L 24, 30.1.1998, str. 31.

[3] UL L 280, 4.11.2000, str. 46.

--------------------------------------------------

PRILOGA

PRILOGA A

+++++ TIFF +++++

+++++ TIFF +++++

--------------------------------------------------